《上史魏公寿三首》
宋代·孙应时

清都绛阙拱慈皇，鹤驾鸡鸣起未央。
父子至情如一日，国家庆事冠前王。
公功实作风云旧，帝学于今日月光。
天寿两宫千万岁，端留元老赞明昌。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。